
                Nr.23/33/2004

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.121/2003 pentru modificarea şi completarea Legii concurenţei nr.21/1996, transmis, în procedură de urgenţă, cu adresa nr.P.L.-x 106 din 4 martie 2004, înregistrată la Comisia pentru industrii şi servicii sub nr.23/33 din 4 martie 2004.



Proiectul de lege, potrivit art.75 din Constituţie şi art.86 alin.2 pct.1 din Regulamentul Camerei Deputaţilor, cu modificările şi completările ulterioare, este de competenţa decizională a Senatului.



În raport de obiectul şi conţinutul său, proiectul de lege face parte din categoria legilor organice.

PREŞEDINTE,

István Antal

                Nr.23/33/2004

RAPORT

asupra proiectului de Lege pentru aprobarea Ordonanţei de urgenţă a Guvernului nr.121/2003

 pentru modificarea şi completarea Legii concurenţei nr.21/1996



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.121/2003 pentru modificarea şi completarea Legii concurenţei nr.21/1996,  transmis cu adresa nr.P.L.-x 106 din 4 martie 2004, înregistrată la Comisia pentru industrii şi servicii sub nr.23/33 din 4 martie 2004.



Potrivit prevederilor art.75 alin.(1) din Constituţie şi ale art.86 alin.(2) punctul 1 din Regulamentul Camerei Deputaţilor, Camera Deputaţilor este prima Cameră sesizată, competenţa decizională în cazul acestui proiect de lege aparţinând Senatului.



Cu avizul nr.1686 din 08.12.2003, Consiliul Legislativ a avizat favorabil această iniţiativă legislativă.



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege în şedinţele din 17 şi 24 martie 2004, la solicitarea reprezentanţilor Ministerului Finanţelor Publice şi ai Consiliului Concurenţei.



Obiectul de reglementare al iniţiativei legislative îl constituie modificarea şi completarea Legii concurenţei nr.21/1996 în vederea îndeplinirii condiţiilor esenţiale cerute înainte de data aderării României la UE, pentru închiderea provizorie a negocierilor privind Capitolul 6 "Politica în domeniul concurenţei", prevăzută a avea loc în anul 2004.



Modificările şi completările conţinute în proiect urmăresc punerea în concordanţă a legii cu recomandările făcute de Comisia Europeană, pentru îmbunătăţirea capacităţii administrative, prin stabilirea unei instituţii unice pentru aplicarea legislaţiei în domeniul concurenţei şi al ajutorului de stat.



În conformitate cu prevederile art.51 şi 52 din Regulamentul Camerei Deputaţilor, au participat ca invitaţi reprezentanţi ai Ministerului Finanţelor Publice: domnul director general Victor Pătrulescu, domnul director Dan Pantea, din partea Ministerului Integrării Europene: domnul Alexandru Dobrescu şi din partea Consiliului Concurenţei: domnul preşedinte Mihai Berinde şi domnul consilier Mihai Giugariu.



După examinarea proiectului de lege, membrii comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanţei de urgenţă a Guvernului nr.121/2003 pentru modificarea şi completarea Legii concurenţei nr.21/1996, cu amendamente admise.



În raport de obiectul şi conţinutul său, proiectul de lege face parte din categoria legilor organice.



Proiectul de lege, potrivit art.75 din Constituţie şi art.86 alin.2 pct.1 din Regulamentul Camerei Deputaţilor, cu modificările şi completările ulterioare, este de competenţa decizională a Senatului.

I.   A M E N D A M E N T E     A D M I S E

	Nr.

crt.
	Text OUG nr.121/2003
	Amendamente admise

Autorul
	Motivaţia
	Camera

decizională

	0
	1
	2
	3
	4

	1.
	Titlul legii

LEGE

pentru aprobarea Ordonanţei de urgenţă a Guvernului nr.121/2003

 pentru modificarea şi completarea Legii concurenţei nr.21/1996


	Nemodificat
	
	Senat

	2.
	Articol unic. - Se aprobă Ordonanţa de urgenţă a Guvernului nr.121/2003 pentru modificarea şi completarea Legii concurenţei nr.21/1996, publicată în Monitorul Oficial al României, Partea I, nr.875 din 10 decembrie 2003.


	Articol unic. - Se aprobă Ordonanţa de urgenţă a Guvernului nr.121 din 4 decembrie 2003 pentru modificarea şi completarea Legii concurenţei nr.21/1996, publicată în Monitorul Oficial al României, Partea I, nr.875 din 10 decembrie 2003, cu următoarele modificări şi completări:

	Conform normelor de tehnică legislativă.
	Senat


	0
	1
	2
	3
	4

	3. 
	Art.I. - Legea concurenţei nr.21/1996, publicată în Monitorul Oficial al României, Partea I, nr.88 din 30 aprilie 1996, cu modificările şi completările ulterioare, se modifică şi se completează după cum urmează:


	1. Partea introductivă a articolului I va avea următorul cuprins:

"Art.I. - Legea concurenţei nr.21/1996, publicată în Monitorul Oficial al României, Partea I, nr.88 din 30 aprilie 1996, se modifică şi se completează după cum urmează:"


	Legea concurenţei nu a avut modificări şi completări până în prezent.
	Senat

	4. 
	2. Alineatul (1) al articolului 4 va avea următorul cuprins:

Art. 4. - (1) Preţurile produselor şi tarifele serviciilor şi lucrărilor se determină în mod liber prin concurenţă, pe baza cererii şi ofertei. Preţurile şi tarifele practicate în cadrul unor activităţi cu caracter de monopol natural sau legal se stabilesc şi se ajustează cu avizul Ministerului Finanţelor Publice, cu excepţia celor pentru care, prin legi speciale, sunt prevăzute alte competenţe. 


	2. La articolul I punctul 2, alineatul (1) al articolului 4 va avea următorul cuprins:

"Art. 4. - (1) Preţurile produselor şi tarifele serviciilor şi lucrărilor se determină în mod liber prin concurenţă, pe baza cererii şi ofertei. Preţurile şi tarifele practicate în cadrul unor activităţi cu caracter de monopol natural sau al unor activităţi economice, stabilite prin lege se stabilesc şi se ajustează cu avizul Ministerului Finanţelor Publice, cu excepţia celor pentru care, prin legi speciale, sunt prevăzute alte competenţe."

Dep.Ioan Bivolaru – PSD


	Nu este definit şi nu se uzitează termenul de monopol legal.


	Senat

	5. 
	3. Articolul 5 va avea următorul cuprins:
.........................................................

(3) Beneficiul exceptării prevăzut la alin.(2) se acordă prin decizie a Consiliului Concurenţei, pentru cazuri individuale de înţelegeri, decizii luate de asociaţii de agenţi economici sau practici concertate, şi se stabileşte prin regulamente ale Consiliului Concurenţei pentru cazurile de exceptare pe categorii de înţelegeri, decizii ale asociaţiilor de agenţi economici sau practici concertate. Agenţii economici sau asociaţiile de agenţi economici pot solicita Consiliului Concurenţei dispensă, probând îndeplinirea condiţiilor stabilite la alin.(2); regimul solicitării dispensei, al deciziei de acordare a acesteia, termenele, informaţiile de prezentat, durata şi condiţiile dispensei se stabilesc de către Consiliul Concurenţei prin regulamente şi instrucţiuni.

(4) Categoriile de înţelegeri, decizii luate de asociaţiile de agenţi economici şi practici concertate, exceptate de la aplicarea prevederilor alin.(1), precum şi condiţiile şi criteriile de încadrare pe categorii se stabilesc de Consiliul Concurenţei prin regulament.

(5) Înţelegerile, deciziile luate de asociaţiile de agenţi economici şi practicile concertate care se încadrează în vreuna dintre categoriile exceptate de la aplicarea prevederilor alin.(1) sunt considerate legale, fără obligaţia notificării sau obţinerii unei decizii din partea Consiliului Concurenţei. Agenţii economici sau asociaţiile de agenţi economici care invocă beneficiul exceptării pe categorii sunt ţinuţi să facă dovada îndeplinirii condiţiilor şi criteriilor prevăzute la alin.(3) şi (4).

(7) Dispensa acordată conform alin.(6) pentru o înţelegere, decizie luată de o asociaţie de agenţi economici ori practică concertată poate fi reînoită, la cerere, dacă sunt satisfăcute în continuare condiţiile cerute, şi poate fi revocată dacă circumstanţele în care a fost acordată s-au modificat; decizia de acordare a dispensei este nulă dacă a fost acordată pe baza unor informaţii false, inexacte ori incomplete”.


	3. La articolul I punctul 3, alineatele (3), (4), (5) şi (7) ale articolului 5 vor avea următorul cuprins:

"(3) Regimul exceptării sub forma de dispensă, al deciziei de acordare a acesteia, termenele, informaţiile de prezentat, durata şi condiţiile dispensei se stabilesc de către Consiliul Concurenţei prin regulamente şi instrucţiuni. Beneficiul exceptării prevăzut la alin.(2) se acordă prin decizie a Consiliului Concurenţei pentru cazuri individuale de înţelegeri, decizii luate de asociaţii de agenţi economici sau practici concertate şi se stabileşte prin regulamente ale Consiliului Concurenţei pentru cazurile de exceptare pe categorii de înţelegeri, decizii ale asociaţiilor de agenţi economici sau practici concertate. Agenţii economici sau asociaţiile de agenţi economici pot solicita Consiliului Concurenţei dispensă, probând îndeplinirea condiţiilor stabilite la alin.(2); 

(4) Categoriile de înţelegeri, deciziile luate de asociaţiile de agenţi economici şi practici concertate, exceptate prin aplicarea prevederilor alin.(2), precum si condiţiile şi criteriile de încadrare pe categorii de acordare si de retragere a beneficiului exceptării se stabilesc de Consiliul Concurenţei prin regulament. 

(5) Înţelegerile, deciziile luate de asociaţiile de agenţi economici şi practicile concertate care se încadrează în vreuna dintre categoriile exceptate prin aplicarea prevederilor alin.(2) şi stabilite prin prevederile alin.(3)  sunt considerate legale, fără obligaţia notificării sau obţinerii unei decizii din partea Consiliului Concurenţei. Agenţii economici sau asociaţiile de agenţi economici, care se prevalează de beneficiul exceptării pe categorii, sunt ţinuţi să facă dovada îndeplinirii condiţiilor şi criteriilor prevăzute la alin.(3) şi (4).

Dep.Ioan Bivolaru - PSD

Dep.Istvan Antal - UDMR

Dep.Istvan Erdei - UDMR

Dep.Aurelia Vasile - PSD

(7) Dispensa acordată conform alin.(6) pentru o înţelegere, decizie luată de o asociaţie de agenţi economici ori practică concertată poate fi reînoită, la cerere, dacă sunt satisfăcute în continuare condiţiile cerute, şi poate fi revocată dacă condiţiile în care a fost acordată nu mai corespund; decizia de acordare a dispensei este nulă dacă a fost acordată pe baza unor informaţii false, inexacte ori incomplete în raport cu cele solicitate."

Dep.Ioan Bivolaru – PSD

Dep.Istvan Antal - UDMR


	Ultima teză a alineatului iniţial este reformulată şi preluată în prima teză a amendamentului propus pentru a urmări succesiunea logică a etapelor în cazul în care trebuie nodificată înţelegerea/acordul agenţilor economici implicaţi. 

Corelare cu amendamentele de la alin.(3).

Îndeplinirea condiţiilor de la alin.(2) implică nenotificarea respectivei înţelegeri.

Deoarece în cazurile menţionate nu e obligatorie notificarea, nu trebuie să invoce beneficiul exceptării.

Pentru a elimina interpretările subiective ale celor care analizează respectivele informaţii.


	Senat

	6. 
	4. Articolul 6 va avea următorul cuprins:

Art.6. - Este interzisă folosirea în mod abuziv a unei poziţii dominante deţinute de către unul sau mai mulţi agenţi economici pe piaţa românească ori pe de o parte substanţială a acesteia, prin recurgerea la fapte anticoncurenţiale, care au ca obiect sau pot avea ca efect afectarea comerţului ori prejudicierea consumatorilor. Asemenea practici abuzive pot consta, în special, în:


	4. La articolul 4 punctul 4, partea introductivă a articolului 6 va avea următorul cuprins:

"Art.6. - Este interzisă folosirea în mod abuziv a unei poziţii dominante deţinute de către unul sau mai mulţi agenţi economici pe piaţa românească ori pe de o parte substanţială a acesteia, prin recurgerea la fapte anticoncurenţiale, care au ca obiect sau pot avea ca efect afectarea activităţii economice ori prejudicierea consumatorilor. Asemenea practici abuzive pot consta, în special, în:"

Dep.Ioan Bivolaru - PSD


	Utilizarea unui termen mai larg care să cuprindă şi alte situaţii posibile.
	Senat

	7. 
	12. După litera c) a articolului 12 se introduce litera d) cu următorul cuprins:

d) agenţii economici care fac parte din acelaşi grup realizează operaţiuni de restructurare şi reorganizare în cadrul grupului respectiv.


	5. La articolul I punctul 12, litera d) a articolului 12 va avea următorul cuprins:

"d) agenţii economici sau agenţii economici, care fac parte din grupuri economice, realizează operaţiuni de restructurare sau reorganizare a propriilor activităţi."

Dep.Ioan Bivolaru - PSD

Dep.Istvan Antal - UDMR

Dep.Aurelia Vasile - PSD

Dep.Istvan Erdei - UDMR


	Se propune reformularea textului pentru clarificarea situaţiilor care nu constituie cazuri de concentrări economice. Există numeroase cazuri când, pentru eficientizare, agenţi economici sau grupuri de firme se reorganizeză externalizând activităţi, creând noi firme specializate, cum ar fi: activitatea de transport, bufet sau cantină de întreprindere, etc. Totodată există situaţii în care, tot pentru eficientizare, grupurile îşi concentrează activităţi cum ar fi: transport, aprovizionare, proiectare, desfacere etc. 


	Senat

	8. 
	18. Articolul 18 va avea următorul cuprins:
..........................................................

(5) Vicepreşedinţii şi cei 4 consilieri de concurenţă vor fi selectaţi dintre foşti judecători de la Înalta Curte de Casaţie şi Justiţie, Secţia contencios-administrativ sau Secţia comercială, consilieri de la Curtea de Conturi, dintre profesori universitari în ştiinţe economice sau juridice, reputaţi manageri în domeniul afacerilor şi înalţi funcţionari publici.

..........................................................

e) la survenirea unei incompatibilităţi sau a unui impediment dintre cele prevăzute la alin.(6)-(8), conform prevederilor alin.(12);

f) prin revocare, pentru încălcarea dispoziţiilor prezentei legi ori pentru condamnare penală, prin hotărâre judecătorească definitivă şi irevocabilă, pentru săvârşirea unei infracţiuni.

..........................................................

(12) Membrii Consiliului Concurenţei sunt obligaţi să notifice, de îndată, Consiliului, survenirea oricărei situaţii de incompatibilitate sau impediment dintre cele prevăzute la alin.(6) - (8), ei fiind de drept suspendaţi din funcţie din momentul survenirii acestei situaţii, iar dacă situaţia se prelungeşte peste 10 zile consecutive, mandatul încetează şi se procedează conform prevederilor alin.(10) şi (11).


	6. La articolul I punctul 18, alineatul (5), literele e) şi f) ale alineatului (9) şi alineatul (12) ale articolului 18 vor avea următorul cuprins:

"(5) Vicepreşedinţii şi cei 4 consilieri de concurenţă pot fi selectaţi dintre foşti judecători de la Înalta Curte de Casaţie şi Justiţie, Secţia contencios-administrativ sau Secţia comercială, consilieri de la Curtea de Conturi, dintre profesori universitari în ştiinţe economice sau juridice şi înalţi funcţionari publici.

Dep.Ioan Bivolaru - PSD

Dep.Istvan Antal - UDMR

Dep.Aurelia Vasile - PSD

(9) - e) la survenirea unei incompatibilităţi dintre cele prevăzute la alin.(6) şi (8), conform prevederilor alin.(12);

Dep.Ioan Bivolaru - PSD

(9) - f) prin revocare, pentru încălcarea gravă a prezentei legii şi pentru condamnare penală, prin hotărâre judecătorească definitivă şi irevocabilă, pentru săvârşirea unei infracţiuni.

Dep.Ioan Bivolaru - PSD

(12) Membrii Consiliului Concurenţei sunt obligaţi să notifice, de îndată, Consiliului, survenirea oricărei situaţii de incompatibilitate sau impediment dintre cele prevăzute la alin.(6) şi (8), ei fiind de drept suspendaţi din funcţie din momentul survenirii acestei situaţii, iar dacă situaţia se prelungeşte peste 10 zile consecutive, mandatul încetează şi se procedează conform prevederilor alin.(10) şi (11)."

Dep.Ioan Bivolaru - PSD


	S-a eliminat sintagma "reputaţi manageri în domeniul afacerilor" deoarece este caz de incompatibilitate cu calitatea de membru al Consiliului Concurenţei. În plus, noua reformulare elimină discriminarea profesională.

La alin.(7) nu avem incompatibilitate.

Nu este definit impedimentul.

Reformularea textului prin introducerea termenului (încălcare) gravă, pentru a nu ajunge astfel la aplicarea, in fapt, a unei sancţiuni disciplinare si pentru fapte de minima importanţă.

Corelare cu textul legii şi amendamentul de la alin.(9) lit.e).


	Senat

	9. 
	19. Alineatul (1) al articolului 20 va avea următorul cuprins:

Art.20. - (1) Mandatul Consiliului Concurenţei începe de la data depunerii jurământului de către preşedintele Consiliului Concurenţei şi expiră la împlinirea termenului de 5 ani, calculat de la această dată.

(2) Dacă, până la expirarea mandatului în curs, preşedintele Consiliului Concurenţei desemnat pentru mandatul următor nu va fi prestat jurământul cu respectarea dispoziţiilor art. 19, membrii Consiliului Concurenţei în exerciţiu îşi vor continua activitatea până la depunerea jurământului de către preşedintele Consiliului desemnat pentru mandatul următor. 

(text Legea nr.21/1996)
	7. La articolul I punctul 19, articolul 20 va avea următorul cuprins:

"Art.20. - (1) Mandatele membrilor Consiliului Concurenţei încep de la data depunerii jurământului de către aceştia expiră la împlinirea termenelor prevăzute la art.18 alin.(2), calculate de la această dată.

(2) Dacă, până la expirarea mandatului în curs, preşedintele Consiliului Concurenţei desemnat pentru mandatul următor nu va fi prestat jurământul cu respectarea dispoziţiilor art. 19, membrii Consiliului Concurenţei în exerciţiu îşi vor continua activitatea până la depunerea jurământului de către preşedintele Consiliului desemnat pentru mandatul următor sub conducerea preşedintelui anterior."

Dep.Ioan Bivolaru – PSD


	Se referă la mandatele membrilor Consiliului Concurenţei.

Claritatea textului în ceea ce priveşte continuitatea conducerii instituţiei.


	Senat

	10. 
	20. Alineatul (1) al articolului 21 va avea următorul cuprins:

Art.21. - (1) Consiliul Concurenţei îşi desfăşoară activitatea, deliberează şi ia decizii în plen şi în comisii.

(6) Deciziile adoptate de Consiliul Concurenţei în plen conform prevederilor alin. (4) se semnează de către preşedinte, în numele Consiliului Concurenţei; ele vor putea fi atacate în termen de 30 de zile de la publicare sau, după caz, de la comunicare, în procedura de contencios administrativ la Curtea de Apel Bucureşti; sentinţa va fi pronunţată fără drept de apel, împotriva ei putând fi declarat recurs la Curtea Supremă de Justiţie. 

(text Legea nr.21/1996)


	8. La articolul I punctul 20, alineatele (1) şi (6) ale articolului 21 vor avea următorul cuprins:

"Art.21. - (1) Consiliul Concurenţei îşi desfăşoară activitatea, deliberează şi ia decizii în plen şi în comisii, cu majoritatea voturilor membrilor.

Dep.Ioan Bivolaru - PSD

(6) Deciziile adoptate de Consiliul Concurenţei în plen conform prevederilor alin. (4) se semnează de către preşedinte, în numele Consiliului Concurenţei; ele vor putea fi atacate în termen de 30 de zile de la publicare sau, după caz, de la comunicare, în procedura de contencios administrativ la Curtea de Apel Bucureşti; sentinţa va fi pronunţată fără drept de apel, împotriva ei putând fi declarat recurs la Înalta Curte de Casaţie şi Justiţie." 

Dep.Ioan Bivolaru – PSD


	Precizare necesară pentru eliminarea unor posibile contestaţii asupra deciziilor luate.

Corelare cu noua denumire.


	Senat

	11. 
	24. Articolul 27 va avea următorul cuprins:

..........................................................

b) ia deciziile prevăzute de prezenta lege pentru cazurile de încălcare a dispoziţiilor art.5, 6, 9, 13 şi 16, constatate în urma investigaţiilor efectuate de către inspectorii de concurenţă;


	9. La articolul I punctul 24 litera b) de la articolul 27 va avea următorul cuprins:

"b) ia deciziile prevăzute de prezenta lege pentru cazurile de încălcare a dispoziţiilor art.5, 6, 9, 13 şi 16, constatate în urma investigaţiilor efectuate de către inspectorii de concurenţă, în baza prevederilor legii şi abilitării cu puteri de inspecţie prin ordinul preşedintelui; o copie a acestui ordin va fi înmânat de inspectorii de concurenţă abilitaţi agentului economic sau asociaţiei de agenţi economici supuşi investigaţiei."

	Pentru a evita un eventual abuz în serviciu al inspectorilor de concurenţă respectivi.


	Senat

	12. 
	______
	10. La articolul I, după punctul 24 se introduce punctul 241 cu următorul cuprins:

"La articolul 27, după litera d) se introduce litera d1) cu următorul cuprins :

d1) ia decizii de retragere a beneficiului exceptării de la prevederile art.5 alin.(1) stabilit prin regulament al Consiliului Concurenţei pentru unele categorii de înţelegeri, decizii luate de asociaţiile de agenţi economici sau practici concertate, atunci când constată că acestea nu mai îndeplinesc prevederile prevăzute de art.5 alin.(2);"
Dep.Ioan Bivolaru – PSD


	În cazurile în care nu mai sunt îndeplinite condiţiile în care au fost acordate, retragerea beneficiului exceptării se va face tot prin decizie.


	Senat

	13. 
	25. Alineatele (1) - (3) ale articolului 28 vor avea următorul cuprins:
..........................................................

(2) - c) exceptarea unor categorii de înţelegeri, decizii de asociere sau practici concertate;


	11. La articolul I punctul 25, litera c) a alineatului (2) al articolului 28 va avea următorul cuprins:

"c) exceptarea unor categorii de înţelegeri, decizii ale asociaţiilor agenţilor economici sau practici concertate;"
Dep.Ioan Bivolaru - PSD


	Claritatea textului.


	Senat

	14. 
	26. Alineatul (4) al articolului 28 va avea următorul cuprins:

(4) Consiliul Concurenţei emite ordine prin care stabileşte plafoanele valorice revizuibile periodic, prevăzute de prezenta lege, pune în aplicare, suspendă sau abrogă reglementările adoptate, dispune efectuarea de investigaţii, ordonă inspecţii şi măsurile de luat în privinţa agenţilor economici.


	12. La articolul I punctul 26,  alineatul (4) al articolului 28 va avea următorul cuprins:
"(4) Consiliul Concurenţei emite ordine prin care stabileşte plafoanele valorice revizuibile periodic, prevăzute de prezenta lege, pune în aplicare, suspendă sau abrogă propriile reglementări adoptate, dispune efectuarea de investigaţii, ordonă inspecţii şi măsurile de luat în privinţa agenţilor economici."
Dep.Ioan Bivolaru - PSD


	Claritatea textului.


	Senat

	15. 
	Art.30. - d) organizaţiilor profesionale, patronale şi sindicale, incluzând printre acestea şi Camera de Comerţ şi Industrie a României; 

(text Legea nr.21/1996)


	13. La articolul I, după punctul 27 se introduce punctul 271 cu următorul cuprins:

"271. Litera d) a articolului 30 va avea următorul cuprins:

d) organizaţiilor profesionale, patronale şi sindicale interesate, incluzând printre acestea şi Camera de Comerţ şi Industrie a României;"

	Consiliul Concurenţei comunică punctul său de vedere numai organizaţiilor interesate.


	Senat

	16. 
	36. Articolul 41 va avea următorul cuprins:

Art.41. - În îndeplinirea atribuţiilor conferite în baza prezentei legi, inspectorii de concurenţă pot solicita agenţilor economici sau asociaţiilor de agenţi economici informaţiile şi documentele care le sunt necesare, menţionând baza legală şi scopul solicitării, şi pot stabili termene până la care aceste informaţii şi documente să le fie furnizate, sub sancţiunea prevăzută de prezenta lege.


	14. La articolul I punctul 36, articolul 41 va avea următorul cuprins:

"Art.41. - În realizarea investigaţiilor precum şi a atribuţiilor conferite în baza prezentei legi, inspectorii de concurenţă pot solicita agenţilor economici sau asociaţiilor de agenţi economici informaţiile şi documentele care le sunt necesare, menţionând baza legală şi scopul solicitării şi pot stabili termene până la care aceste informaţii şi documente să le fie furnizate, sub sancţiunea prevăzută de prezenta lege."
Dep.Ioan Bivolaru – PSD


	Claritatea textului.


	Senat

	17. 
	37. Articolul 42 va avea următorul cuprins:

..........................................................

(1) - a) să intre în spaţiile, terenurile sau mijloacele de transport de uz profesional aparţinând agenţilor economici sau asociaţiilor de agenţi economici;

(2) Inspectorii de concurenţă cu puteri de inspecţie, prevăzuţi la alin.(1), vor proceda la actele prevăzute la alin.(1) dacă există indicii că pot fi găsite documente sau pot fi obţinute informaţii considerate necesare pentru îndeplinirea misiunii lor, iar rezultatul acestora va fi consemnat într-un proces-verbal de constatare şi inventariere.
	15. la articolul I punctul 37, litera a) a alineatului (1) şi alineatul (2) ale articolului 42 vor avea următorul cuprins:

"a) să intre în spaţiile, terenurile sau mijloacele de transport pe care agenţii economici sau asociaţiile de agenţi economici le deţin legal sau contractual;

(2) Inspectorii de concurenţă cu puteri de inspecţie, prevăzuţi la alin.(1), vor proceda la actele prevăzute la alin.(1) numai dacă există indicii că pot fi găsite documente sau pot fi obţinute informaţii considerate necesare pentru îndeplinirea misiunii lor, iar rezultatul acestora va fi consemnat într-un proces-verbal de constatare şi inventariere."
Dep.Ioan Bivolaru - PSD


	Agenţii economici sau asociaţiile de agenţi economici pot utiliza şi alte bunuri pe care să nu le aibă în proprietate.

Claritatea textului.


	Senat

	18. 
	40. Articolul 44 va avea următorul cuprins:

Art.44. - (1) Inspectorii de concurenţă pot proceda la inspecţii, în conformitate cu prevederile art.43, doar în cadrul unei inspecţii cerute de către preşedintele Consiliului Concurenţei şi cu autorizarea judiciară dată prin încheiere de către preşedintele tribunalului în a cărui circumscripţie sunt situate locurile de controlat sau de către un judecător delegat de acesta. Când aceste locuri sunt situate în circumscripţiile unor tribunale diferite şi acţiunea trebuie desfăşurată simultan în fiecare dintre ele, oricare dintre preşedinţii tribunalelor competente poate emite o încheiere unică.


	16. La articolul I punctul 40, alineatul (1) al articolului 44 va avea următorul cuprins:

"Art.44. - (1) Inspectorii de concurenţă pot proceda la inspecţii, în conformitate cu prevederile art.43, doar în baza unui ordin emis de către preşedintele Consiliului Concurenţei şi cu autorizarea judiciară dată prin încheiere de către preşedintele tribunalului în a cărui circumscripţie sunt situate locurile de controlat sau de către un judecător delegat de acesta. Când aceste locuri sunt situate în circumscripţiile unor tribunale diferite şi acţiunea trebuie desfăşurată simultan în fiecare dintre ele, oricare dintre preşedinţii tribunalelor competente poate emite o încheiere unică."
Dep.Ioan Bivolaru - PSD


	Conform prevederilor legii, preşedintele emite ordin.
	Senat

	19. 
	41. Articolul 45 va avea următorul cuprins:

Art.45. - (1) Organele administraţiei publice centrale şi locale, precum şi oricare alte instituţii şi autorităţi publice sunt obligate să permită inspectorilor de concurenţă accesul la documentele, datele şi informaţiile deţinute de acestea, în măsura în care sunt necesare îndeplinirii misiunii legale a Consiliului Concurenţei, fără a se putea opune caracterul de secret de stat sau secret de serviciu al unor asemenea documente, date şi informaţii.

..........................................................
	17. La articolul I punctul 41, alineatul (1) al articolului 45 va avea următorul cuprins:
"Art.45. - (1) Organele administraţiei publice centrale şi locale, precum şi oricare alte instituţii şi autorităţi publice sunt obligate să permită inspectorilor de concurenţă accesul la documentele, datele şi informaţiile deţinute de acestea, potrivit puterilor de inspecţie stabilite de preşedintele Consiliului Concurenţei, fără a se putea opune caracterul de secret de stat sau secret de serviciu al unor asemenea documente, date şi informaţii."
Dep.Ioan Bivolaru – PSD


	Nu s-a menţionat expres ordinul preşedintelui, deoarece textul vizează si situaţiile in care nu se emite un astfel de ordin, respectiv nu a fost declanşată o investigaţie. 


	Senat

	20. 
	42. Articolul 46 va avea următorul cuprins:

..........................................................

(3) În cazul în care cererea sau plângerea înaintată nu cade sub incidenţa prezentei legi, Consiliul Concurenţei va răspunde printr-o scrisoare, în termenele prevăzute prin legi speciale.


	18. La articolul I punctul 42, alineatul (3) al articolului 46 va avea următorul cuprins:

"(3) În cazul în care cererea sau plângerea înaintată nu cade sub incidenţa prezentei legi, Consiliul Concurenţei va răspunde în scris, în termenele prevăzute prin legi speciale."
Dep.Ioan Bivolaru - PSD

Dep.Istvan Antal - UDMR


	Exprimare mai clară.
	Senat

	21. 
	51. Articolul 52 va avea următorul cuprins:

..........................................................

(2) Măsurile de suspendare sau de interdicţie a practicilor anticoncurenţiale constatate, precum şi dispoziţiile obligatorii date agenţilor economici de a reveni la situaţia anterioară vor fi dispuse de Consiliul Concurenţei în aplicarea prevederilor art.50 şi 51 numai la constatarea unor fapte manifest ilicite, constitutive de practici anticoncurenţiale prohibite expres de prezenta lege şi care trebuie curmate fără întârziere pentru a preveni sau a opri producerea unui prejudiciu grav şi cert.

(3) Măsurile prevăzute la alin.(1) şi (2) trebuie să fie strict limitate, atât în durată, cât şi în obiectul lor, la ceea ce este necesar pentru a corija o afectare manifestă şi intolerabilă a liberei concurenţe.


	19. La articolul I punctul 51, alineatele (2) şi (3) ale articolului 52 vor avea următorul cuprins:

"(2) Măsurile de suspendare sau de interdicţie a practicilor anticoncurenţiale constatate, precum şi dispoziţiile obligatorii date agenţilor economici de a reveni la situaţia anterioară vor fi dispuse de Consiliul Concurenţei în aplicarea prevederilor art.50 şi 51 numai la constatarea unor fapte manifest ilicite, constitutive de practici anticoncurenţiale prohibite expres de prezenta lege şi care trebuie eliminate fără întârziere pentru a preveni sau a opri producerea unui prejudiciu grav şi cert.

(3) Măsurile prevăzute la alin.(1) şi (2) trebuie să fie strict limitate, atât în durată, cât şi în obiectul lor, la ceea ce este necesar pentru a corija afectarea liberei concurenţe."
Dep.Ioan Bivolaru - PSD


	Exprimare mai clară.

Claritatea textului.


	Senat

	22. 
	57. Alineatele (1) - (3) ale articolului 60 vor avea următorul cuprins:

..........................................................

(3) Sancţiunile pentru contravenţiile prevăzute la art.55 lit.a) şi la art.56 alin.(1) lit.c), precum şi amenzile cominatorii prevăzute la art.59 se aplică de către comisiile Consiliului Concurenţei prin decizii.


	20. La articolul I punctul 57, alineatul (3) al articolului 60 va avea următorul cuprins:

"(3) Sancţiunile pentru contravenţiile prevăzute la art.55 lit.a) şi la art.56 alin.(1) lit.c) şi d), precum şi amenzile cominatorii prevăzute la art.59 se aplică de către comisiile Consiliului Concurenţei prin decizii."
Dep.Ioan Bivolaru – PSD


	Corelare cu prevederile legii.

Pentru neîndeplinirea obligaţiei de la lit.d) a art.56 nu era prevăzută sancţiunea.
	Senat

	23. 
	62. Alineatul (1) al articolului 62 va avea următorul cuprins:

Art.62. - (1) Deciziile emise conform art.50, 51, 59 şi 60 vor fi comunicate părţilor în cauză de către Secretariatul General al Consiliului Concurenţei şi vor fi publicate în Monitorul Oficial al României, Partea I, pe cheltuiala contravenientului sau a solicitantului, după caz, ori pe pagina de Internet a Consiliului Concurenţei.
	21. La articolul I punctul 62, alineatul (1) al articolului 62 va avea următorul cuprins:

"Art.62. - (1) Deciziile emise conform art.50, 51, 59 şi 60 vor fi comunicate părţilor în cauză de către Consiliul Concurenţei şi vor fi publicate în Monitorul Oficial al României, Partea I, pe cheltuiala contravenientului sau a solicitantului, după caz, ori pe pagina de Internet a Consiliului Concurenţei."
Dep.Ioan Bivolaru - PSD


	Instituţia va comunica părţilor implicate deciziile luate.

Eventualele atribuţii ale Secretariatului General în sensul prevederilor art.62 vor fi prevăzute prin Regulamentul de organizare şi funcţionare.
	Senat

	24. 
	Art.II. – (1) În termen de 30 de zile de la data intrării în vigoare a prezentei ordonanţe de urgenţă, Guvernul va înainta Parlamentului un proiect de lege privind salarizarea membrilor plenului şi a inspectorilor de concurenţă din cadrul Consiliului Concurenţei.

(2) Până la intrarea în vigoare a legii prevăzute la alin.(1), funcţionarii publici din cadrul Consiliului Concurenţei, inclusiv funcţionarii publici din aparatul propriu al Oficiului Concurenţei, preluaţi prin transfer în interesul serviciului, vor fi salarizaţi în baza anexei nr.I la Ordonanţa de urgenţă a Guvernului nr.192/2003 privind reglementarea drepturilor de natură salarială ale funcţionarilor publici, aprobată cu modificări şi completări prin Legea nr.228/2003.


	22. Alineatele (1) si (2) ale articolului II vor avea următorul cuprins:

"(1) Indemnizaţiile prevăzute în Anexa nr.VII/2b din Legea nr.154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, cu modificările si completările ulterioare, la nr. crt. 34, 35 si 36 se înlocuiesc cu indemnizaţiile prevăzute la nr. crt. 16, 17 si 18 din aceeaşi anexă.

(2) Salariile de bază ale inspectorilor de concurenţă din cadrul Consiliului Concurenţei se stabilesc prin asimilare cu indemnizaţiile prevăzute de  Ordonanţa de urgenţă a Guvernului nr. 177/2002 privind salarizarea şi alte drepturi ale magistraţilor, aprobată prin Legea nr. 347/2003, la Anexa nr. 1, cap. A, nr. crt. 11 pentru inspectorul de concurenţă superior, nr. crt. 18 pentru inspectorul de concurenţă principal, nr. crt. 23 pentru inspectorul de concurenţă asistent si nr. crt. 32 pentru inspectorul de concurenţă debutant.”


	Conform propunerilor făcute de Ministerul Finanţelor Publice.
	Camera Deputaţilor

	25. 
	______
	23. După alineatul (2) al articolului II se introduc alineatele (21) - (24) cu următorul cuprins:

"(21) Personalul de specialitate din cadrul Consiliului Concurenţei beneficiază în mod corespunzător de prevederile art. 30 din Ordonanţa de urgenţă a Guvernului nr. 177/2002, aprobată prin Legea nr.347/2003.

(22) Personalul Consiliului Concurenţei beneficiază de spor de confidenţialitate de până la 15% din salariul de bază. Categoriile de personal, cuantumul sporului şi condiţiile de acordare se stabilesc prin ordin al preşedintelui Consiliului Concurenţei, cu încadrarea în cheltuielile de personal aprobate instituţiei.

(23) Prin derogare de la art. 20 alin. (1) din Legea nr. 154/1998, prevederile alin. (21) si (22) se aplică în mod corespunzător  şi membrilor plenului Consiliului Concurenţei.

(24) Membrii plenului Consiliului Concurenţei şi inspectorii de concurenţă beneficiază şi de drepturile stabilite prin alte acte normative aplicabile personalului din sectorul bugetar.”


	Conform propunerilor făcute de Ministerul Finanţelor Publice.


	Camera Deputaţilor

	26. 
	Art.II. (3) Până la intrarea în vigoare a legii prevăzute la alin.(1), personalul contractual preluat de către Consiliul Concurenţei de la Oficiul Concurenţei îşi păstrează drepturile salariale deţinute anterior preluării.


	25. Alineatul (3) al articolului II se abrogă.


	Conform propunerilor făcute de Ministerul Finanţelor Publice.


	Camera Deputaţilor

	27. 
	Art.VII. – Legea concurenţei nr.21/1996, publicată în Monitorul Oficial al României, Partea I, nr.88 din 30 aprilie 1996, cu modificările şi completările ulterioare, precum şi cu cele aduse prin prezenta ordonanţă de urgenţă, va fi republicată în Monitorul Oficial al României, Partea I, dându-se textelor o nouă numerotare, după aprobarea acesteia prin lege.


	25. Articolul VII va avea următorul cuprins:

"Art.VII. – Legea concurenţei nr.21/1996, publicată în Monitorul Oficial al României, Partea I, nr.88 din 30 aprilie 1996, cu modificările şi completările aduse prin legea de aprobare a prezentei ordonanţe de urgenţă se va republica în Monitorul Oficial al României, Partea I, dându-se textelor o nouă numerotare."


	Conform articolului 66 alin.(4) din Legea nr.24/2000.
	Senat


                                  PREŞEDINTE,                                                                       SECRETAR,

                                    István Antal                                                                          Aurelia Vasile

